《兴化沈山人逃羁子旧别淮海近十年春杪忽走京师访今学士李公方欣款遘遽复言别作赠之》
明代·胡直

客中相见倍相怜，忆别那堪又别筵。逃世已甘玄尚白，还家应笑白为玄。

短帆淮水飞鸿外，长铗燕台落日边。最是李膺留未得，因知郭泰胜登仙。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。